Az űrből is olvasható egy arab sejk neve
Milliárdos arab sejk akkora betűkből mintáztatta meg nevét, hogy az a világűrből is olvasható. Egyik szigetét áldozta fel e célra, a nyolcszáz méteres betűket földbe vájták az óceánparton, így a dagály még fel is tölti a három kilométer hosszú feliratot.
Hamad bin Hamdán al-Nahján, az arab emírségek egy dúsgazdag sejkje a világűrből is olvasható méretben készíttette el saját nevét. A "Hamad"-ot nyolcszáz méter magas nagybetűből építették meg, a felirat összesen három kilométer hosszú. A feliratot a sejk egyik szigetén fúrták a földbe az óceánparton, dagálykor a felirat vízzel telik meg. A név valóban látható a Google Earth műholdképein.

A sejk neve a világűrből

A 63 éves sejk szeret nagy lábon élni: építtetett már hatalmas, piramis formájú garázst is kétszáz autójának. Ugyanakkor sok pénzt fordít jótékonykodásra - olvasható a Yahoo-hírportálon.
Nagyvilág világűr név méret óriás projekt Emirates